Amaynu n teẓrigin: TUẒUT N ULILI— March 26, 2016 0 150
IFFEΓ-D UDLIS AMEZWARU N TEMYARUT TAMAZIΓT MINA MUḤEJJAN
TessafeY-d temyarut d tmedyazt tamaziYt Mina MUḤEJJAN adlis-nnes amezwaru TUẒUT N ULILI. Adlis-a iga ammud n tullisin ittyaran s tmaziYt. IffeY-d Yur TzelYa TIRRA n yimyura d temyura s tutlayt tamaziYt.
Tlula Mina Muḥejjan aseggwas n 1991 g yiYrem n Ayt Lfersi g temnaḍt n TinYir. Tuwi-d aselkin n turagt g Tezrawin TimaziYin g Tesdawit Ibnu Ẓuher n Ugadir aseggwas n 2014. DYi, da tettegga taselmadt tamanunt g Meknas.
Tullisin illan g udlis gant: 1- Taddagt n ulili 2- Atbir n tlelli 3- Tawargit 4- Tislit n unẓar 5- Aḥanu n leewilt 6- Turtit n wurar 7- Ayekkuc 8- Adrim awraY 9- Atbir n ljent 10- IYef n yifilu 11- Netta d nettat 12- Tilelli n ufgan.
Aya n udlis iga tarmit tamezwarut g yiger n tirra n tullist tamaziYt. Wenna t-iran iseqsa g lal-nnes acku nettat aYur illa, ur illi g kra n tsedlist neY Yur kra n tmesmunt.
Imkinna tga Mina MUḤEJJAN tamyarut ayd tga tamedyazt. Tamu s tedyazin-nnes g twuriwin tidelsanin iga Umussu Adelsan AmaziY g tesdawit n Ugadir. Ur tezgil awd tiwuriwin nna tteggant kra n tmesmunin tidelsanin timaziYin.
Γur temyarut-nneY Utt ΓiYuc yitsen yisenfaren g tirra s tmaziYt zund ammud n tedyazin d wungal…atg.
Da nrettu imal ibuYlan i uttmatneY Mina imkinna nessirim ad ggadint temyura d tmedyazin timaziYin amm nettat af ad yili usfafa n Umussu Adelsan AmaziY ikerrzen ifsan n tudert g tmizar-nneY tesduhda tmara d tayri n udrim.
Eumar DERWIC
Aẓru n Ayt Wasif g 10 Mars 2966
23 – 03 – 2016
Amawal (Lexique): ammud n tullisin: recueil de nouvelles; tamyarut: femme ou fille écrivain; tadyazt: poème; aselkin : certificat ; turagt : licence ; Tizrawin TimaziYin : Etudes Amazighes ; tamanunt : stagiaire ; tarmit : expérience ; isenfaren : projets ; ungal : roman ; rtu : souhaiter
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn hau_Latn kab_Latn unk fra_Latn